Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 5509

7. 3. 1. 1 A DME / P berendezés a 3. Fejezet 3. 11 pontjában leírt mikrohullámú leszállító rendszer szerves része. A DME / P jel formátum két üzemelési módot határoz meg, a kezdeti megközelítési (IA) és a végső megközelítési (FA) módot. A kezdeti megközelítési mód kompatibilis és együtt működtethető a DME / Nel és arra a célra tervezett, hogy javított pontosságot biztosítson a megközelítés és a leszállás kezdeti szakaszaiban. A végső megközelítési mód lényegesen nagyobb pontosságot biztosít a végső megközelítési területen. Mindkét üzemmód egy egyedüli DME / P földi berendezésben van egyesítve, és a rendszer jellemzője olyan, hogy a DME / N és a DME / P funkcióit össze lehet kapcsolni egy egyedüli kérdező adó-vevőben. A kezdeti megközelítési és a végső megközelítési módok a 3. Fejezet 3. 5. 4. 4 pontjában meghatározott impulzus kódokkal kerülnek azonosításra. Az MLS megközelítési szektorában a DME / P berendezés fedésterületének legalább 41 km-nek (22 tmf) kell lenni a földi válaszadótól mérve. Az a cél, hogy a kérdező adó-vevő ne működjön a válaszadó telepítési helyétől mért 13 km-nél (7 tmf) nagyobb távolságban végső megközelítési üzemmódban, jóllehet, a kezdeti megközelítési módról való átállás a válaszadótól mért 15 km-nél (8 tmf) kezdődhet meg. Ezek a számok azon az előfeltételen alapulóan kerültek kiválasztásra, hogy a válaszadó a futópálya megállási végén túl, a futópálya küszöbétől körülbelül 3 600 m (2 tmf) távolságra van telepítve.

Source: https://magyarkozlony.hu/hivatalos-lapok/bfd0d67db9f223889f627fd618725b03526630e2/dokumentumok/d5234fd7275da04023366ab8a434989962a31bdf/letoltes